**KNJIGE ZA OBVEZNO DOMAČE BRANJE – 5. razred OŠ Col**

|  |  |  |
| --- | --- | --- |
| **sklop** |  **avtor in naslov** |  **predstavitev in obravnava** |
| 1. | Tone Pavček: Besede za sladkosnede ali VrtiljakBina Štampe Žmavc: Nebeške kočije ali Čaroznanke | **november** |
|  | N. Konc Lorenzutti: Kakšno drevo zraste iz mačka | **februar** |
| 3. | T. Seliškar: Bratovščina Sinjega galebaF. Bevk: Lukec in njegov škorecA. Lindgren: Ronja razbojniška hčiP. Suhodolčan: Košarkar naj bo | **maj** |

**Pred obravnavo v šoli je tvoje domače delo sledeče:**

1. **sklop:**

**Izbereš eno pesniško zbirko in jo prebereš v celoti.** Iz prebrane zbirke se naučiš na pamet 2 pesmi (pesmi naj imajo najmanj 4 štirivrstične kitice).

V mali zvezek zapišeš:

* naslov knjige,
* ime in priimek avtorja (kratek življenjepis),
* ime in priimek ilustratorja (če ga knjiga ima),
* ime založbe in letnico izdaje,
* izberi dve pesmi (ne istih kot si se jih naučil na pamet) in ju analiziraj ( naslov, število kitic, število verzov, poišči rime),
* dopiši 1 pesmici še vsaj eno kitico (smiselno nadaljevanje) ali obnovo.
1. **sklop:**

**Knjigo preberi v celoti.**

O prebrani knjigi napiši v mali zvezek:

* naslov knjige,
* ime in priimek avtorja,
* ime in priimek ilustratorja (če ga knjiga ima),
* ime založbe in letnico izdaje,
* zapiši svoje utemeljeno mnenje o prebrani knjigi ( Knjiga mi je bila…., ker ….),
* zapiši glavne junake knjige in pri vsakem naštej nekaj njegovih lastnosti,
* obnovi dogodek, ki se ti je najbolj vtisnil v spomin.
1. **sklop:**

**Izberi si eno knjigo iz sklopa in jo preberi.**

O prebrani knjigi napiši v mali zvezek:

* naslov knjige,
* ime in priimek avtorja,
* ime in priimek ilustratorja (če ga knjiga ima),
* ime založbe in letnico izdaje,
* oznaka glavne osebe (opiši videz osebe in njen značaj),
* kraj in čas dogajanja (vedno lahko določimo vsaj nekaj, npr. v šoli, v knjižnici, na polju, v gozdu, celo poletje, dva meseca, odraščanje književne osebe, poleti itd.),
* opis zanimivega dogodka (obsega naj vsaj eno stran v malem zvezku),
* sporočilo knjige (kaj te knjiga nauči; pazi, to ni povzemanje vsebine),
* utemeljeno mnenje o prebrani knjigi (Knjiga je bila …., ker ...),
* ilustracija odlomka (po želji).